SPRC ร่วง 4% กังวล “สเปรดเบนซิน” ย่อตัวตามดีมานด์
SPRC ร่วง 4% กังวล “สเปรดเบนซิน” ย่อตัวตามดีมานด์- เทคนิคราคาเป็นลบ โบรกแนะนำ "ถือ" ราคาเป้าหมาย 12.50 บาท
SPRC ร่วง 4% กังวล “สเปรดเบนซิน” ย่อตัวตามดีมานด์- เทคนิคราคาเป็นลบ โบรกแนะนำ "ถือ" ราคาเป้าหมาย 12.50 บาท
23 ธ.ค. 2565

ผู้สื่อข่าวรายงานว่า วันนี้ (23 ธ.ค. 65) ราคาหุ้น บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC ณ เวลา 12:04 น. อยู่ที่ระดับ 10.80 บาท ลบไป 0.50 บาท หรือ 4.42% สูงสุดที่ระดับ 11.20 บาท ต่ำสุดที่ระดับ 11.20 บาท ด้วยมูลค่าการซื้อขาย 257.85 ล้านบาท

โดยราคาหุ้น SPRC ปรับตัวลง สะท้อนจากบทวิเคราะห์ นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์-รายย่อย บล.ซีจีเอส-ซีไอเอ็มบี (ประเทศไทย) กล่าวว่า ราคา SPRC ปรับตัวลงมา มาจากความกังวลส่วนต่างราคาน้ำมันเบนซินเมื่อเทียบกับราคาน้ำมันดิบ (Crack spread) ลดลง หลังความต้องการใช้น้ำมันเบนซินในช่วงฤดูหนาวในประเทศตะวันตกลดลง ทำให้มีแรงขายออกมา ซึ่ง SPRC ถือว่ามีสัดส่วนการกลั่นเป็นน้ำมันเบนซินมากที่สุดในประเทศไทย ยังแนะนำ “ถือ” ได้ ให้ราคาเป้าหมาย 12.50 บาท